
Selam alejkum!


Pišem vam jer sam na vašoj stranici pročitao da možete pomoći što se tiče zapisa i sihra. Pišem zbog svoje majke. Majku mi bole noge nekoliko godina i niko od doktora ne može da utvrdi zašto je noge bole, pa je ona išla ljudima koji uče na vodu, salijevaju stravu, prave zapise i crvene konce, mada ja to nisam znao, saznao sam kad sam vidio crveni konac i od tada više nije išla, niti nosila crveni konac.


Prije nekih 10-15 dana otišao sam na mezar rahmetli nene da počupam travu. Kada sam počeo kopati, našao sam neki ***[zapis](https://pitajucene.com/search/zapis/questions/ "Pretraži pitanja o zapisima")*** ispred i iza mezara. Pitao sam hodžu šta da uradim i on mi je rekao da to stavim u galon neki sa sonom kiselinom i tako sam i uradio. Šta bih sad trebao uraditi ili šta njoj da kažem da uradi? Imam čak i sliku do pola izgorenog tog zapisa, mislio sam da će biti od koristi za ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")***. Allah dragi vas nagradio za pomoć!


* 
* 
* 
* 
* 
* 
* 

 
Šta da uradim sa zapisima, sihrima, i kako se liječi od sihra?

Alejkumus-selam!


Postoji mogućnost da je vaša majka nagazila na sihre. ***[Sihr](https://pitajucene.com/search/sihr/questions/ "Pretraži pitanja o sihru")*** na koji se nagazi, uglavnom su bolovi u nogama između koljena i tabana. Bilo bi dobro da ako nema lijeka sa medicinske strane, da odvedete majku nekome ko liječi ispravno Kur’anom te da joj se prouči ***[rukja](https://pitajucene.com/search/rukja/questions/ "Pretraži pitanja o rukji")***. Te zapise što ste našli kod mezara, uzmite i bismillom zapalite.


Možda su to sihri koji su vezani za vašu majku. Dok ih budete palili, pratite reakcije na njoj, njeno ponašanje i raspoloženje. Ako bude osjećala bolove, ljutnju, nervozu, strah i sl., znači da ima veze sa njom. Inače su kaburi i mezarja omiljena mjesta gdje prokleti sihirbazi zakopavaju sihre da bi ih bilo teže naći.


Allah zna najbolje! 


Odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


